text: সুধা চন্দ্রন (জন্ম: ২৭শে সেপ্টেম্বর ১৯৬৫), একজন ভারতীয় চলচ্চিত্র ও টেলিভিশন অভিনেত্রী এবং একজন ভরতনাট্যম নৃত্যশিল্পী। ১৯৮১ সালে, যখন তাঁর বাবা-মায়ের সাথে তিনি মাদ্রাজ থেকে ফিরছিলেন, সেই সময় তামিলনাড়ুর তিরুচিরাপল্লীর কাছে একটি সড়ক দুর্ঘটনায় তিনি পায়ে আঘাত পেয়েছিলেন।  তার পায়ে গ্যাংগ্রিন হয়ে যায় এবং এটি কেটে ফেলার ডাক্তারদের সিদ্ধান্তে তাঁর বাবা-মাকে সম্মত হতে হয়েছিল।  তবে পরবর্তীকালে তিনি একজন প্রতিষ্ঠিত ভরতনাট্যম নৃত্যশিল্পী হয়েছিলেন। চন্দ্রন কহিঁ কিসি রোজ -এ রমলা সিকান্দ, নাগিন ১, ২ এবং ৩ -এ যামিনি, দেইভম থান্ধ ভেদু -এ চিত্রাদেবী, তামিল পুনর্নির্মাণ সাথ নিভানা সাথিয়া এবং হাম পাঞ্চ -এর (২য় মরশুমে) আনন্দর প্রথম স্ত্রীর ভূমিকায় অভিনয়ের জন্য পরিচিত। তিনি ঝলক দিখলা জা-২ -এর প্রতিযোগী ছিলেন। ১৯৮৫ সালে, তিনি তেলুগু ছবি ময়ূরী -তে অভিনয় করেছিলেন। তিনি অনর্গলভাবে ইংরেজি, তামিল, মালয়ালম, হিন্দি, তেলুগু এবং কন্নড় ভাষা বলতে পারেন।
  
  প্রথম এবং ব্যক্তিগত জীবন 
  সুধা চন্দ্রনের জন্ম মুম্বাইয়ে ।  তিনি নেটভুর সাথে একটি সাক্ষাৎকারে বলেছিলেন, তিনি মুম্বাইয়ে জন্মগ্রহণ করেছিলেন ও বেড়ে উঠেছিলেন, তবে তাঁর পরিবার তামিলনাড়ুর তিরুচিরাপল্লীর ভাইয়ালুর থেকে এসেছে। তাঁর বৃদ্ধ দাদা-দাদী, যাঁরা ছিলেন চতুর্থ প্রজন্মের, তাঁরা তামিলনাড়ু থেকে কেরলের পালক্কাদে পাড়ি জমিয়েছিলেন। তাঁর বাবা কে ডি চন্দ্রন, ইউএসআইএস-এ কাজ করেছেন এবং তিনি একজন প্রাক্তন অভিনেতা। সুধা চন্দ্রন মুম্বাইয়ের মিঠিবাই কলেজ থেকে বিএ এবং পরে অর্থনীতিতে এমএ পাশ করেন। 
  
  ১৯৮১ সালের মে মাসে, প্রায় ১৬ বছর বয়সে, তামিলনাড়ুতে, চন্দ্রন একটি দুর্ঘটনার শিকার হন, যাতে তাঁর পায়ে আঘাত লাগে। তিনি স্থানীয় হাসপাতালে তাঁর জখমের প্রাথমিক চিকিৎসা করেছিলেন এবং পরে তাঁকে মাদ্রাজের বিজয়া হাসপাতালে ভর্তি করা হয়। চিকিৎসকরা আবিষ্কার করলেন যে, তাঁর ডান পায়ে গ্যাংগ্রিন তৈরি হয়েছে, তাঁর অঙ্গচ্ছেদ প্রয়োজন।  চন্দ্রন বলেছিলেন যে, এই সময়টি ছিল তাঁর জীবনের সবচেয়ে কঠিন সময়। পরবর্তীকালে তিনি কৃত্রিম জয়পুর পায়ের সাহায্যে কিছুটা গতিশীলতা ফিরে পেয়েছিলেন।  তিনি দুই বছরের ব্যবধানে নৃত্যে ফিরে এসে ভারত, সৌদি আরব, মার্কিন যুক্তরাষ্ট্র, যুক্তরাজ্য, কানাডা, সংযুক্ত আরব আমিরাত, কাতার, কুয়েত, বাহরাইন, ইয়েমেন এবং ওমানে নৃত্যানুষ্ঠান করেছিলেন । তাঁর জীবনী ৮-১০ বছর বয়সী স্কুল শিশুদের পাঠ্যক্রমে অন্তর্ভুক্ত আছে। 
  
   সুধা চন্দ্রন ১৯৯৪ সালে সহকারী পরিচালক রবি ড্যাংকে বিয়ে করেন।  তাঁকে বেরেলির ইনভার্টিস বিশ্ববিদ্যালয় থেকে সম্মানসূচক ডক্টরেট প্রদান করা হয়।
  
  পেশা 
  চন্দ্রন তার নিজের জীবনের উপর ভিত্তি করে নির্মিত তেলুগু ছবি ময়ূরী  দিয়ে তাঁর চলচ্চিত্র জীবন শুরু করেছিলেন। ছবিটি পরে তামিল ও মালয়ালমে ডাবিং করা হয়েছিল।  এটি হিন্দিতে নাচে ময়ুরী নামে পুনর্নির্মাণ করা হয়েছিল, যেখানে চন্দ্রন শেখর সুমন, অরুণা ইরানি এবং দিনা পাঠকের সাথে আবার অভিনয় করেছিলেন। তিনি ১৯৮৬ সালে ময়ুরীতে অভিনয়ের জন্য বিশেষ জুরি পুরস্কার বিভাগে জাতীয় চলচ্চিত্র পুরস্কার লাভ করেন।
  
  টেলিভিশনে চন্দ্রনের উল্লেখযোগ্য অনুষ্ঠানের মধ্যে রয়েছে কহিঁ কিসি রোজ এবং কে স্ট্রিট পালি হিল। তিনি ২০০৭ সালে নৃত্যের রিয়েলিটি শো ঝালক দিখলা জা-২ এর প্রতিযোগী ছিলেন। তিনি ২০১৫ সালে টিভি ধারাবাহিক নাগিনে  যামিনি চরিত্রে উপস্থিত হয়েছিলেন।
  
  বিচারক হিসাবে
  
  পুরস্কার 
  
   ১৯৮৬: জাতীয় চলচ্চিত্র পুরস্কার - ময়ূরীর  জন্য বিশেষ জুরি পুরস্কার।   
   ২০০৫: তুমহারি দিশা  জন্য নেতিবাচক চরিত্রে সেরা অভিনেত্রীর জন্য ভারতীয় টেলিভিশন একাডেমি পুরস্কার '    ''' 
   ২০১৩: এশিয়ানেট টেলিভিশন পুরস্কার- ২০১৩ আরদ্রাম জন্য সেরা চরিত্রের অভিনেত্রী   
   ২০১৪: দেওয়াম ঠান্ডা ভীদুর  জন্য সেরা পার্শ্ব অভিনেত্রীর বিজয় টেলিভিশন পুরস্কার 
   ২০১৫: দেওয়াম ঠান্ডা ভীদুর  জন্য সেরা শ্বাশুড়ির জন্য বিজয় টেলিভিশন পুরস্কার 
   ২০১৬: নাগিনের  জন্য পাওয়ার প্যাকড পারফরম্যান্সের জন্য কালার্স গোল্ডেন পেটাল পুরস্কার   
   ২০১৭: নাগিন 2 এর'' জন্য একটি কমিক চরিত্রে সেরা অভিনেতার জন্য কালার্স গোল্ডেন পেটাল পুরস্কার
  
  আরো দেখুন 
  
   ভারতীয় চলচ্চিত্র অভিনেত্রীদের তালিকা
  
  তথ্যসূত্র 
  
  বিষয়শ্রেণী:জীবিত ব্যক্তি
  বিষয়শ্রেণী:১৯৬৫-এ জন্ম
  বিষয়শ্রেণী:ভারতীয় চলচ্চিত্র অভিনেত্রী
  বিষয়শ্রেণী:ভারতীয় টেলিভিশন অভিনেত্রী
  বিষয়শ্রেণী:ভারতীয় ধারাবাহিক নাটক অভিনেত্রী
  বিষয়শ্রেণী:হিন্দি টেলিভিশনের অভিনেত্রী
  বিষয়শ্রেণী:তেলুগু চলচ্চিত্র অভিনেত্রী
  বিষয়শ্রেণী:কন্নড় চলচ্চিত্র অভিনেত্রী
  বিষয়শ্রেণী:তামিল চলচ্চিত্র অভিনেত্রী
  বিষয়শ্রেণী:হিন্দি চলচ্চিত্র অভিনেত্রী
  বিষয়শ্রেণী:মালয়ালম চলচ্চিত্র অভিনেত্রী
  বিষয়শ্রেণী:মুম্বইয়ের অভিনেত্রী
  বিষয়শ্রেণী:২০শ শতাব্দীর ভারতীয় অভিনেত্রী
  বিষয়শ্রেণী:২১শ শতাব্দীর ভারতীয় অভিনেত্রী
title: সুধা চন্দ্রন